Na temelju članka 115. i 117. Zakona o socijalnoj skrbi («Narodne novine» broj 157/13, 152/14, 99/15, 52/16. i 16/17) i članaka 30. Statuta Općine Sveti Ivan Žabno («Službeni glasnik Koprivničko- križevačke županije» broj 10/13), Općinsko vijeće Općine Sveti Ivan Žabno na 4. sjednici održanoj 27. studenoga 2017. donijelo je

**PLAN**

**javnih potreba u socijalnoj skrbi**

**na području Općine Sveti Ivan Žabno u 2018. godini**

I.

Planom javnih potreba u socijalnoj skrbi na području Općine Sveti Ivan Žabno u 2018. godini (u daljnjem tekstu: Plan) utvrđuje se način ostvarivanja javnih potreba u socijalnoj skrbi i financijska sredstva za njegovo provođenje.

II.

Javne potrebe u socijalnoj skrbi na području Općine Sveti Ivan Žabno (u daljnjem tekstu: Općina) ostvarivat će se:

* pomaganjem osobama i obiteljima kada se zbog nesposobnosti za rad, bolesti,

starosti, elementarnih nepogoda i drugih događaja nađu u stanju socijalne potrebe,

* osiguranjem besplatne prehrane učenika određenih kategorija,
* isplatom sredstava za nabavu opreme za novorođenčad,
* odobravanjem pomoći udrugama koje skrbe o osobama s posebnim potrebama, te

udrugama koje pružaju humanitarnu pomoć,

* dodjelom darova djeci povodom Dana svetog Nikole,
* sufinanciranjem prijevoza učenika i studenata,
* dodjelom stipendija studentima,
* isplatom pomoći za podmirenje troškova stanovanja,
* isplatom sredstava za drva obiteljima koja dobivaju socijalnu pomoć, a sredstva

osigurava Koprivničko-križevačka županija,

* isplatom sredstava udrugama temeljem javnog natječaja.

III.

Za javne potrebe iz točke II. ovog Plana osiguravaju se sredstva u Proračunu Općine Sveti Ivan Žabno za 2018. godinu, u ukupnoj svoti 364.434,00 kuna, a raspoređuju se kako slijedi:

- stipendije studentima 70.000,00 kuna,

- sufinanciranje prijevoza studenata 10.000,00 kuna,

- poklon paketi učenicima povodom Dana Svetog Nikole 6.000,00 kuna,

* pomoć starijim i nemoćnim osobama – gerontodomaćica 23.924,00 kuna,
* besplatna prehrana učenika slabijeg imovnog stanja 50.000,00 kuna,
* jednokratna novčana pomoć obiteljima slabijeg imovnog stanja 9.000,00 kuna,
* pomoć za podmirenje troškova stanovanja 6.000,00 kuna,
* pomoć za drva za ogrjev samcima i obiteljima 28.000,00 kuna,
* oprema za novorođenčad 80.000,00 kuna,
* sufinanciranje programa „Škola u prirodi“ OŠ Grigor Vitez 5.000,00 kuna,
* sredstva za Gradsko društvo Crvenog križa Križevci 25.000,00 kuna,
* pomoć u slučaju elementarnih nepogoda 15.000,00 kuna,
* sufinanciranje dežurstva Ljekarne Križevci 6.510,00 kuna,
* financiranje likovnih mapa za učenike Osnovne škole „Grigor Vitez“ 20.000,00 kuna,
* udrugama za zaštitu socijalno osjetljivih kategorija društva 10.000,00 kuna.

IV.

Sredstva iz točke III. ovog Plana korisnicima će se odobravati pojedinačno po zahtjevima ili na prijedlog Socijalnog vijeća Općine Sveti Ivan Žabno, zatim temeljem odluka općinskog načelnika Općine Sveti Ivan Žabno i provedbom javnog natječaja.

V.

Udruge kojima su ovim Planom raspoređena sredstva, dužne su za prethodnu godinu podnijeti

izvješće o utrošku financijskih sredstava u sklopu prijave na javni natječaj za dodjelu financijskih sredstava

za projekte i programe.

VI.

Ovaj Plan objavit će se u «Službenom glasniku Koprivničko- križevačke županije», a stupa na snagu 1. siječnja 2018. godine.

OPĆINSKO VIJEĆE

OPĆINE SVETI IVAN ŽABNO

KLASA: 550-01/17-01/06

URBROJ: 2137/19-02/1-17-1

Sveti Ivan Žabno, 27. studenoga 2017.

PREDSJEDNIK:

Krešimir Habijanec